Legal Document

Category: 24

Text:
95. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 584 της 31 Ιουλ./16 Αυγ. 1978 (ΦΕΚ Α΄ 125) Περί ασκήσεως προληπτικού ελέγχου επί των δαπανών του ειδικού λογαριασμού του Ν.Δ. 638/1970, αρμοδιότητος Υπουργείου Συγκοινωνιών. Έχοντες υπ’ όψει: 1.Τας διατάξεις του άρθρ. 18 του Ν.Δ. 1265/1972 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου ως και των λογαριασμών των δημοσίων υπολόγων και παρακολουθήσεως των εσόδων των». 2.Την υπ’ αριθ. Δ.3676/932/26.5.1978 κοινήν απόφασιν του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» ΦΕΚ 498/Β/30.5. 1978. 3.Την υπ’ αριθ. 565/1978 γνωμοδότησιν του Συμβουλίου της Επικρατείας, προτάσει του Αντιπροέδρου της Κυβερνήσεως, του Υπουργού Συγκοινωνιών και του Υφυπουργού Οικονομικών, αποφασίζομεν: Άρθρ.1.-Επί των δαπανών, αι οποίαι πραγματοποιούνται υπό του Υπουργού Συγκοινωνιών, βάσει των διατάξεων του ειδικού λογαριασμού του άρθρ. 2 του Ν.Δ. 638/1970 «περί ιατρικής εξετάσεως των οδηγών αυτοκινήτων, διτρόχων-τριτρόχων μετά κινητήρος και μοτοποδηλάτων», ως τούτο ισχύει εκάστοτε, ασκείται προληπτικός έλεγχος υπό του Ελεγκτικού Συνεδρίου. Για τη διατήρηση εκτός προϋπολογισμού του ως άνω ειδικού λογαριασμού, βλ. την με αριθ.2/54376/Α0024/24 Ιουλ.-23 Αυγ.2000 (ΦΕΚ Β΄1044) απόφ.Υπ. Οικονομικών - Μεταφορών και Επικοινωνιών, Τόμ. 25,σελ. 106,24. Άρθρ.2.-Η ισχύς του παρόντος άρχεται μετά 15 ημέρας από της δημοσιεύσεώς του δια της Εφημερίδος της Κυβερνήσεως. Εις τον Υπουργόν Συγκοινωνιών, ανατίθεμεν την δημοσίευσιν και εκτέλεσιν του παρόντος. Σελ. 220,832 Τεύχος 687-Σελ. 88 1.Ε.β.95 ΄Αδειες οδηγών αυτοκινήτων